Էկրան բարձրացավ «Հայֆիլմի» «Եռանկյունի» նոր կատակերգությունը: Խոսքն այստեղ ոչ մեծ քաղաքի խուլ մի արվարձանում կորած փոքրիկ դարբնոցի մասին է: Երբ քաղաքային բնանկարների ցուցադրումից հետո կինոխցիկը կանգ է առնում արտաքինից եռանկյունի հիշեցնող փոքրիկ դարբնոցի վրա, ակամա լցվում ես ակնածանքով: Սկիզբը, հաստատ, բազմախոստում չէ: Ոչ շատ արագ, դրվագ դրվագի ետեւից կապ է ստեղծվում հանդիսատեսի եւ այն ամենի միջեւ, ինչ որ կատարվում է էկրանին: Ֆիլմի հեղինակները (սցենարիստՙ Աղասի Այվազյան, բեմադրիչՙ Հենրիկ Մալյան, օպերատորՙ Սերգեյ Իսրայելյան) կարողանում են զուսպ, առանց պարտադրանքի հանդիսատեսին դարձնել էկրանի վրա կատարվող դեպքերի մասնակից: